Nafarroako Parlamentuko Mahaiak, 2022ko otsailaren 7an egindako bilkuran, Eledunen Ba­­­­tzarrari en­­­­tzun ondoren, erabaki hau hartu zuen, besteak beste:

**1.** Izapide­­­­tzeko onar­­­­tzea Jabi Arakama Urtiaga jaunak aurkeztutako galdera, azken hilabeteotan aurkeztu diren haize- eta eguzki-parkeen izapidetzea zertan den jakiteko.

**2.** Nafarroako Parlamentuko Aldizkari Ofizialean argitara dadin agin­­­­tzea.

**3.** Osoko Bilkuran izapide­­­­tzea.

Iruñean, 2022ko otsailaren 7an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiaga jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak Osoko Bilkuran ahoz erantzun dezan:

Azken hilabeteotan, zenbait ekimen pribatuk dozenaka haize- eta eguzki-parkeren proiektu aurkeztu dituzte Nafarroa osoko landa-eremuetan. Proiektu horiek atseginez hartu dituzte zenbait herritan, eta beste batzuk kontra azaldu dira; edozein modutan, proiektu horiek legez ezarrita dauden iragazkiak pasatu behar dituzte errealitate bihurtu aitzin.

Horregatik, eta txostenak eta ingurumen-inpaktuaren adierazpenak egin behar dituena Landa Garapeneko eta Ingurumeneko Departamentua denez, zertan da azken hilabeteotan aurkeztu diren haize- eta eguzki-parkeen izapidetzea?

Iruñean, 2022ko otsailaren 3an

Foru parlamentaria: Jabi Arakama Urtiaga